ועדת הפנים והגנת הסביבה, כנסת 19, פרוטוקול מספר 310, 2014-06-17 10:00

מירי רגב: בוקר טוב לכולם, אני שמחה לפתוח את יום הסביבה בכנסת ישראל ולארח כאן את כבוד השר, עמיר פרץ, ידידי.

מירי רגב: הגעת לוועדה כמה פעמים.

מירי רגב: ועדות הכנסת כולן עוסקות בסוגיות הסביבה, אבל ועדת הגנת הסביבה היא הוועדה המרכזית שמובילה את הנושאים, מובילה את החקיקה ומקדמת נושאים שונים ביוזמת השר וביוזמת חברי הכנסת הפעלתנים של הוועדה.

מירי רגב: הם יושבי ראש של השדולה הסביבתית חברתית שמובילה היום אירועים מרכזיים בכנסת, כולל טקס גלובוס ירוק וכדומה.

מירי רגב: אני באמת רוצה לברך את כולם.

מירי רגב: אני חושבת שאזרחי המדינה מבינים היום יותר מתמיד שסוגיות הסביבה ואיכות הסביבה אלה לא רק דברים שפעם דיברו עליהם במקומות מסוימים, אלא היום נושא איכות הסביבה הולך עם החיים ואיכות החיים של כל אזרח במדינת ישראל.

מירי רגב: טוב עשה גם השר שבא והצליח לרתום את הנושא של צדק חברתי, של צדק סביבתי בתוך נושא הסביבה.

מירי רגב: בזה הוא שידרג את סוגית איכות הסביבה לא רק למי שרוצה או לא רוצה להשתמש בכלי כזה או אחר, לא רק למי שרוצה או לא רוצה למחזר פסולת, אלא להגיד לכל בית במדינת ישראל, לא משנה אם הוא מהפריפריה או מהמרכז, אם הוא מהשכונה או מהעיר, שסוגית הסביבה זו גם סוגיה חברתית למי שרוצה לחיות טוב ורוצה שאיכות חייו יהיו טובים יותר.

מירי רגב: אנחנו צריכים להבין שיש קשר עם הנושא החברתי.

מירי רגב: בזה מגיע לך, השר, ישר כוח גדול שאתה והמשרד שלך רתומים לתפישה ומובילים אותה יחד.

מירי רגב: מעבר לסקירה שתכף נשמע מהשר, כולל נושא שאני אבקש את התייחסות המשרד, אנחנו נעסוק היום גם בסוגית הרעש.

מירי רגב: זאת סוגית שאנחנו עוסקים בה בפעם השלישית בוועדה הזאת כתוצאה משינוי נתיבי הטיסה.

מירי רגב: מהרעש הזה סובלים בעיקר תושבי דרום תל אביב, בעיקר מהנחיתות ומההמראות של המטוסים.

מירי רגב: גם פה צריך שיהיה צדק תעופתי, צדק של רעש.

מירי רגב: צריך לחלק את הרעש.

מירי רגב: נכון שזה בסוף יגיע גם לתושבי ראש העין.

מירי רגב: היום נעסוק בסוגית הרעש.

מירי רגב: אנחנו עוסקים בסוגיות שונות שעוסקות באיכות הסביבה.

מירי רגב: הקמתי ועדת משנה בראשותה של חברת הכנסת תמר זנדברג, שתעסוק בחופי הים.

מירי רגב: קיימנו כבר 4 דיונים בנושא הזה.

מירי רגב: אנחנו רוצים שחופי הים יהיו נקיים, שלא יהיו מזוהמים, שהמים יהיו נקיים, שלא יפקיעו מחירים בכניסה לחופי הים.

מירי רגב: הים הוא משאב של כל אזרח במדינת ישראל.

מירי רגב: אין שום סיבה בעולם שנשלם כל כך הרבה כסף על כניסה ועוד 18 שקלים על כוס קפה.

מירי רגב: הגיע הזמן שהחזירות הזאת תיפסק ושמשפחה שמגיעה עם הילדים לים תוכל ליהנות, תוכל להביא את הצידנית שלה, שלא יהיו חייבים לקנות גלידה, ארטיק או כל דבר כזה במחיר מופקע.

מירי רגב: קידמנו הרבה מאוד דברים בסוגיות האלו, אבל יש עוד הרבה נושאים נוספים להקים, כולל להקים רשות חופי ים.

מירי רגב: את כל הנושא הזה תוביל תמר יחד עם החברים בוועדה, שהם זבולון כלפה ודוד אזולאי.

מירי רגב: אנחנו נקדם גם את העניין הזה.

מירי רגב: חבר הכנסת דב חנין עמד בראש ועדת המשנה בסוגיית זיהום האוויר במפרץ חיפה.

מירי רגב: הוא קיים מספר דיונים.

מירי רגב: הוא נכנס גם לחלק מהנושאים הסביבתיים של האמוניה.

מירי רגב: אתה הצגת את זה בוועדה מספר פעמים.

מירי רגב: ביקרת אתה, מן הסתם, באזור מפרץ חיפה.

מירי רגב: את הוועדה שלו הוא יציג כבר בשבוע הבא.

מירי רגב: אנחנו נמשיך ונפעל בוועדה הזאת בכל מה שקשור לנושא סביבה.

מירי רגב: בסוגית חופי הים אמרתי מהרגע הראשון שנכנסתי לתפקיד שזה נושא שאני אטפל בו.

מירי רגב: אני אוריד את המחירים.

מירי רגב: נדאג לזה שאנשים ייכנסו לים נקי ולא מזוהם.

מירי רגב: בעניין הזה נביא בקרוב בשורה לציבור האזרחים שלנו.

מירי רגב: כפי שאמרתי, נמצא פה השר, נמצא פה המנכ"ל לפלר, סמנכ"לים, הנהלת המשרד להגנת הסביבה.

מירי רגב: זה לא סוד שהרבה מאוד פעמים שאנחנו נמצאים פה בוועדה בדיונים שונים, כמו בתיקון 101 ואחרים, יש הרבה ויכוחים עם המשרד להגנת הסביבה, אבל הוויכוחים הם תמיד ויכוחים עניינים ועקרוניים.

מירי רגב: אנחנו רואים את המסירות שלכם ואת הרצון שלכם שהנושאים שאתם מייצגים יבואו לידי ביטוי בוועדות.

מירי רגב: אני חושבת שהיה לנו הישג גדול.

מירי רגב: נכון, כבוד היועץ המשפטי של הוועדה?

מירי רגב: הצלחנו, לאחר שהחליטו במועצה הארצית שגורמי סביבה לא יהיו חלק מוועדת המשנה החשובה, להחזיר את זה אחרי שפנינו לשר הפנים.

מירי רגב: קיימתי על זה מספר דיונים.

מירי רגב: אני שמחה שהצלחנו להחזיר את ארגוני הסביבה.

מירי רגב: זה מראה שהוועדה לא רק מדברת, אלא גם פועלת ומאמינה שנושאי סביבה הם נושאים חשובים שאנחנו צריכים להתייחס אליהם.

מירי רגב: כבוד השר, אתה נמצא איתנו היום.

מירי רגב: ביקשת לדון או להציג שני נושאים מרכזיים.

מירי רגב: אחד, את כל הנושא שאתם מרימים מבחינה ציבורית - קמפיין ציבורי גדול חשוב מאוד בסוגיית מיחזור שקיות הניילון.

מירי רגב: אני חושבת שאתם עושים את זה בצורה מאוד טובה.

מירי רגב: אתה רצית להציג את זה פה בפני הוועדה.

מירי רגב: הנושא השני הוא השיקום הסביבתי במגזר המיעוטים, שאני חושבת שהוא נושא חשוב שנכון לדבר עליו פה.

מירי רגב: ביקשתי התייחסות שלך לפסולת הבניין ואכיפת החוק בעניין הזה.

מירי רגב: נפגשתי עם בוני הארץ, עם ארגונים סביבתיים, עם ראשי ערים, עם השלטון המקומי.

מירי רגב: בנושא פסולת בניין כל ראש עיר שנפגש איתי, כל ראש מועצה שנפגש איתי חזר על אותו נושא.

מירי רגב: מעולם לא העלו בפניי נושאים סביבתיים כמו הנושא הזה.

מירי רגב: בנושא הזה מדובר על נזק כלכלי מצטבר למשק הישראלי, שמוערך ב-5 מיליארד שקלים.

מירי רגב: התפקיד שלנו הוא בעצם לאכוף ולראות מדוע הכנסת לא קידמה את החוק שהתחלנו איתו בכנסת הקודמת בוועדת הפנים בתיקון 23 לחוק הניקיון.

מירי רגב: הנושא הזה לא קודם.

מירי רגב: הייתי רוצה לשמוע מכבוד השר מדוע הוא לא קודם, האם יש לכם איזה שהוא עניין לא לקדם את זה, האם אנחנו יכולים להחליט שאנחנו מקדמים את זה.

מירי רגב: הדבר השני זה כל הסוגיה של הצעת מחליטים.

מירי רגב: הממשלה קיבלה מספר החלטות מחליטים.

מירי רגב: בשנת 2003 היא קיבלה את 2927 לגבי שימוש בחומרים ממוחזרים על ידי הגופים הנסמכים על התקציב הציבורי.

מירי רגב: גם ההחלטה הזאת לא מיושמת.

מירי רגב: אני רוצה לשמוע מדוע ההחלטה הזאת לא מיושמת.

מירי רגב: יהיו כאן מספר גורמים מהשלטון המקומי שיציגו את הנושא הזה.

מירי רגב: הייתי רוצה על שלושת הנושאים האלה שתיתן את עמדתך.

מירי רגב: יש לנו סך הכל שעה.

מירי רגב: יש לנו הרבה מאוד נושאים.

מירי רגב: אתה ביקשת שעה.

עמיר פרץ: לי, לא לוועדה.

מירי רגב: שעה של כולם.

מירי רגב: האמת שהיום אתה כוכב הכנסת.

מירי רגב: לא ראיתי שיש איזו שהיא ועדה או שדולה שאתה לא נמצא בה, השר.

עמיר פרץ: אני מכבד את כולם.

מירי רגב: יפה.

מירי רגב: ישר כוח.

מירי רגב: בוא נתחיל עם הסקירה שלך, לאחר מכן נעבור להתייחסויות ולתשובות.

עמיר פרץ: אני רוצה לפתוח בכך שאני רוצה להודות ליושבת-ראש הוועדה, חברת הכנסת מירי רגב, לצוות הוועדה.

עמיר פרץ: אני חושב שהם היו אולי הגורם החשוב ביותר שסייע לנו בקידום הצעות חוק שהיו כאן זמן רב, בהשלמת התקנות, בהשלמת הכללים.

עמיר פרץ: אין ספק שהוועדה כאן נתנה לנו כלים שאפשרו לנו יכולת לקיים עבודה מעשית יום יומית של ממש.

עמיר פרץ: אני רוצה להודות לכל חברי הכנסת שעוסקים בנושאים בלהט רב.

עמיר פרץ: אני מאוד שמח על כך.

עמיר פרץ: אני משתדל מאוד לנסות ולמצות את הזמן הראוי כדי לשתף פעולה עם כל חברי הכנסת.

עמיר פרץ: אני הפכתי להיות הלוביסט של חברי הכנסת הסביבתיים בוועדת שרים לחקיקה.

עמיר פרץ: אין לי שום בעיה בעניין.

עמיר פרץ: אני מגיש עררים בשם חברי הכנסת לממשלה.

עמיר פרץ: הדיונים מייצרים את המודעות.

עמיר פרץ: אני רוצה להודות לך, להודות לכל חברי הוועדה, כמובן להודות למנכ"ל המשרד, לכל חבריי שהתייצבו כאן, לכל הסמנכ"לים, להודות לכל הארגונים שנמצאים כאן בראשותו של חברנו מאור ירושלמי.

עמיר פרץ: נמצאים פה נציגים של הרט"ג, של החברה להגנת הטבע וגופים שכל אחד ואחד תורם ועושה מלאכה מדהימה.

עמיר פרץ: אני מאוד חרד למצבם של הארגונים הסביבתיים.

עמיר פרץ: לצערי הרב, כפי שאתם יודעים, בצוק העיתים כל מערכות התרומות למיניהן בעולם, באופן מאוד מאוד מאסיבי בתחומים השונים - ה-NGO בכל העולם - מאוד מאוד נפגעו בשנים האחרונות.

עמיר פרץ: המשבר הכלכלי פגע בהן.

עמיר פרץ: אנחנו יודעים שכל ארגון שקם תרומתו הרבה יותר גדולה משני האנשים שעובדים שם.

עמיר פרץ: היא הייתה הרבה יותר משמעותית.

עמיר פרץ: אנחנו עושים היום מהלך.

עמיר פרץ: אני מאוד מקווה שנצליח לסיים אותו כמה שיותר מהר.

עמיר פרץ: זה נמצא במשרד המשפטים.

עמיר פרץ: יש לנו קרן שתומכת בעמותות של צער בעלי חיים.

עמיר פרץ: בעמותות סביבתיות לא עברנו את כל המשוכה מבחינה חוקית בגלל ההגדרות.

עמיר פרץ: יש לנו שיתוף פעולה של משרד המשפטים.

עמיר פרץ: אפילו הקצינו תקציב לקול קורא, כדי לא לאפשר לארגונים האלה להתמוטט.

באסל גטאס: כל הזמן היה את זה?

עמיר פרץ: לא, רק לבעלי חיים.

עמיר פרץ: מעולם לא היו תמיכות סביבתיות.

באסל גטאס: מה לגבי חינוך לסביבה?

עמיר פרץ: זה משהו אחר.

עמיר פרץ: מדובר על הפרויקטים כאן.

עמיר פרץ: אם אתה מחר מקים ארגון כלשהו למאבק למען אוויר נקי יותר, זה דבר שונה לחלוטין.

עמיר פרץ: אני מדבר על תמיכות של ממש.

עמיר פרץ: אני מקווה שנצליח לעבור את זה.

עמיר פרץ: אנחנו מקווים שהתמיכות, כמו שאמרתי, יהיו כאלו שהארגונים יוכלו לקבל אותן, אבל הם יישארו מספיק עצמאיים לקבל מאיתנו משאבים כדי לעבוד נגדנו.

עמיר פרץ: זה האיזון הנכון.

באסל גטאס: פעם יוסי שריד אמר שהוא קיבל כסף מעמותה שהוא היה נגדה בבג"ץ.

<קריאה: אגודת הגליל.

עמיר פרץ: נכון מאוד.

עמיר פרץ: זה המוטו, דרך אגב, גם באיגודים מקצועיים.

עמיר פרץ: אתה מממן את אלה שיפגינו נגדך, כי אחרת אין תוצאה טובה.

עמיר פרץ: אני רוצה להזמין את אזרחית המיליון שלנו.

עמיר פרץ: אזרחית המיליון שלנו נכנסת לתהליך ההפרדה במקור.

עמיר פרץ: היא באה לכאן עם נכדיה ועם בעלה.

עמיר פרץ: בזה שהגברת אהרון הביאה את הנכדים היא מייצגת את התפישה כולה.

עמיר פרץ: היא אזרחית המיליון.

עמיר פרץ: מיליון איש מפרידים במקור.

עמיר פרץ: אני אשמור את הסקירה למנכ"ל.

עמיר פרץ: אני אתייחס בכמה מילים לדברים שהעלית.

עמיר פרץ: יש נושאים רבים שעלו פה בוועדה.

עמיר פרץ: הוועדה סייעה לנו לשנות את חוק הניקיון.

עמיר פרץ: זה דבר חשוב ביותר.

עמיר פרץ: לדעתי, נפלה שם איזו תקלה.

עמיר פרץ: אני לא יודע אם זאת תקלת סופר או תקלה רגילה.

עמיר פרץ: אני מעלה את זה פעם ראשונה.

עמיר פרץ: בסעיף הזה של השנתיים יש את הטיפול במגזרים שבמשך שנה המשרד יוכל להחליף את הרשות כדי להכניס אותם לתהליך עצמו.

עמיר פרץ: הפרשנות היא שבתום שנתיים הסמכות הזאת נגמרת, בעוד שאני חושב שמה שהתכוונו הוא שהשנה מתחילה להימדד מרגע שמאשרים את הכניסה לאותו יישוב.

עמיר פרץ: נביא את זה אליכם כדי שתתקנו את זה.

מירי רגב: תביאו את זה.

מירי רגב: אין בעיה, נתקן את זה.

מירי רגב: נעשה תיקון של העניין.

עמיר פרץ: דלית, העבירו את זה אליך.

עמיר פרץ: אנחנו ניגש לנושאים שעלו כאן על ידי יושבת-ראש הוועדה.

מירי רגב: חבר הכנסת דב חנין, יושב-ראש השדולה הסביבתית חברתית, ברוך הבא.

דב חנין: ברכות, אדוני השר, וברכות לכל צוות המשרד.

מירי רגב: בירכנו את השדולה שאתה עומד בראשה.

עמיר פרץ: אני אתייחס לסוגיה שהעלית בסוף, שזאת סוגיית פסולת הבניין.

עמיר פרץ: אין שום ספק שפסולת הבניין הפכה לאחד הנושאים המשמעותיים.

עמיר פרץ: מכיוון שמדובר במגרש שיש בו הרבה מאוד יצירתיות, הרבה מאוד יתרונות כלכליים, זה מייצר, בין היתר, גם פוטנציאל של עבריינות סביבתית.

עמיר פרץ: העבריינות הסביבתית היא אחד הדברים הקשים ביותר שאנחנו מנסים להילחם בו בכל דרך.

עמיר פרץ: אחת הפעולות שעשינו בתקופה האחרונה זה שהקמנו יחידה מיוחדת שנקראת יחידת דוד.

עמיר פרץ: היא אמורה לפקח על התנועה של הפסולות מישראל לשטחים מעבר לקו הירוק.

עמיר פרץ: הפכו את אזור יהודה ושומרון, לצערי, לחצר האחורית.

עמיר פרץ: לא רק שם.

עמיר פרץ: יש גם מקומות נוספים.

עמיר פרץ: התוצאות הן תוצאות טובות מאוד, אבל זה לא מספיק.

עמיר פרץ: בזה אנחנו מטפלים בסוגיה מסוימת מאוד חשובה.

עמיר פרץ: צריך פה מהלך משולב.

עמיר פרץ: אנחנו זקוקים יותר מכל לעזרתה של הוועדה בזה שתהיה חובה בחוק על אותן חברות תשתית להשתמש בפסולת בניין ממוחזרת בלפחות 30% מהשתיות שהן מייצרות.

עמיר פרץ: מבחינה מקצועית אין שום בעיה, רק שכשאני מגיע לכל המתקנים של כל האנשים - -

מירי רגב: יש החלטת ממשלה בעניין הזה.

עמיר פרץ: החלטת הממשלה ממליצה, היא לא מחייבת.

מירי רגב: אתם יכולים להביא לנו תיקון בחקיקה?

מירי רגב: תביאו את זה.

מירי רגב: אנחנו נעשה את זה עוד במושב הזה.

מירי רגב: זה מאוד מאוד חשוב.

מירי רגב: הנושא הזה הוא נושא ממש בעייתי.

מירי רגב: הוא מפריע לכל ראש עיר , לכל ראש מועצה.

עמיר פרץ: תיכף ניגע בראשי הערים.

עמיר פרץ: קשה מאוד לסבול את המצב.

עמיר פרץ: כשאתה מגיע לכל מיני מתקנים שאנשים עושים בהם עבודה נפלאה, אתה רואה הרים של חומר ממוחזר ברמה טובה שאף אחד לא קונה אותו.

עמיר פרץ: מילא שלא קונים אותו, אבל אתה יודע שכל הר כזה שלא נרכש מישהו חצב באזורי טבע שלא היה שום צורך לפגוע בהם.

עמיר פרץ: גובה ההר כגובה החציבה.

עמיר פרץ: זאת משוואה ברורה לחלוטין.

עמיר פרץ: לא צריך להשקיע בזה כדי להגיע לאותה תוצאה.

עמיר פרץ: הדבר הנוסף הוא כל השאלה של הסמכת ראשי הרשויות, שתיכף יפרטו מדוע זה לא מסתיים.

עמיר פרץ: אני מסכים איתך שהשלמת החקיקה היא בכך שראשי הרשויות יקבלו את כל הסמכות לגבייה ולאכיפה.

עמיר פרץ: הם יהיו הגורם שהאחריות שלהם על פסולת הבנייה תהיה כמו האחריות שלהם על הפסולת האורגנית.

עמיר פרץ: הם יקבלו את המקל ואת הגזר.

עמיר פרץ: הם יהיו הכתובת שאליה נוכל לבוא בטענות ונוכל להגיש נגדם כל הליך שהוא אם מתרחש מפגע כלשהו בטריטוריה שלהם.

באסל גטאס: האם דרך חוק עזר, או בלי זה?

מירי רגב: לא.

מירי רגב: יש חקיקה ראשית.

מירי רגב: התחילו אותה בכנסת שעברה, אבל היא נעצרה.

מירי רגב: היא לא קודמה.

מירי רגב: היא מאוד בעייתית.

<דלית דרור: היא עברה קריאה ראשונה.

<דלית דרור: היא לא עברה רציפות.

באסל גטאס: כרגע הוא אחראי מתוך חוק עזר.

מירי רגב: כרגע הוא לא אחראי.

עמיר פרץ: הוא לא אחראי.

מירי רגב: בגלל זה הוא אמר עבריינות סביבתית.

באסל גטאס: ראש העיר?

מירי רגב: לא אחראי.

עמיר פרץ: כרגע אתה צריך רק להוכיח שאכן שילמת למטמנה או למתקן המיחזור.

עמיר פרץ: אחר כך לאן זה מגיע זאת שאלה אחרת.

עמיר פרץ: בלי שום קשר, יש לנו פה את המשטרה הירוקה.

עמיר פרץ: אם תרצי, גורמי האכיפה יוסיפו דברים.

עמיר פרץ: אין ספק שמדובר בתופעה קשה ביותר.

עמיר פרץ: כנראה שהרווח בצידה הוא כל כך גדול, שהם מוכנים לקחת סיכונים.

עמיר פרץ: לאלה שנתפסים מחרימים משאיות, מעמידים אותם למשפט, נוקטים נגדם באמצעים חמורים ביותר.

עמיר פרץ: עובדה שהתופעה מממשיכה.

עמיר פרץ: זה פשוט דבר מדאיג ביותר.

עמיר פרץ: לצערי, מספר התקנים שיש לנו במשטרה הירוקה הוא כל כך מצומצם, שבכל מחוז שאני מגיע אליו אני שואל מתי הם עשו מבצעים לאחרונה, מתי הם עשו מארבים.

באסל גטאס: כמה תקנים יש?

עמיר פרץ: 40 בכל הארץ.

מירי רגב: מה השלטון המקומי אמרו לנו על העניין הזה?

באסל גטאס: כמה צריך?

עמיר פרץ: לפחות 150 איש אם אתה רוצה אמיתי לעבוד.

<יגדל אך: אני מפעיל את פארק מיחזור ברקת.

<יגדל אך: פארק מיחזור ברקת מספק שירותים של טיפול בפסולת יבשה לאזור גוש דן והסביבה.

<יגדל אך: אני והחברים בפורום חברות המיחזור, שגם אותם אני מייצג, חווים תופעה מינואר השנה של ירידה של לפחות 50% מכמות פסולת הבניין שנקלטת אצלנו באתרים.

<יגדל אך: הכמויות האלו מגיעות לאלטרנטיבות פיראטיות, זולות שלא נדרשות בתשתיות למניעת חלחול תשטיפים למי תהום, הן לא נדרשות לעמידה בתנאים שאנחנו נדרשים בהם.

<יגדל אך: הגענו למצב של תגובת שרשרת שלילית של ניצול חלקי של ציוד ומתקני מיחזור.

מירי רגב: את זה אנחנו יודעים.

מירי רגב: מה צריך לעשות?

<יגדל אך: ביצענו תיעוד בעצמנו.

<יגדל אך: אנחנו מוצאים רשימה של אתרים פיראטיים שעובדים.

מירי רגב: מה אתה אומר?

מירי רגב: שאין אכיפה של המשרד להגנת הסביבה על זה?

<יגדל אך: לא נוכל לקיים את הפעילות, לא נוכל לשלם משכורות.

<יגדל אך: המשרד להגנת הסביבה יישאר עם הפיראטיים ועם העבריינים אם לא יתבצע משהו באופן מידי.

עמיר פרץ: אני מכיר את הנתונים שיגדל מציג כאן.

עמיר פרץ: הנחיתי את המנכ"ל לקיים על זה דיון חירום על-מנת לראות מה אפשר לעשות.

עמיר פרץ: בלי שום ספק אנחנו נידרש לשיתוף פעולה עם המשטרה הכחולה.

עמיר פרץ: אנחנו נקיים איתם דיונים.

עמיר פרץ: אני מקווה שיתנו לזה את העדיפות הראויה.

עמיר פרץ: אנחנו בהצלחות מאוד גדולות.

עמיר פרץ: כנראה שקצב העבריינות שגדלה בגלל הרווח שטמון בצידה הוא הרבה יותר גדול מאשר ההצלחות שלנו.

עמיר פרץ: כשאני קורא למשטרה הירוקה לדיווחים ואני רואה פר בן אדם כמה דוחות הוגשו, כמה משאיות הוחרמו, כמה משפטים הולכים להתרחש, אני רואה שנפח הפעילות גדל.

עמיר פרץ: כנראה שהנפח של העבריינות עוד יותר גדול.

מירי רגב: את חוק איסור הלבנת הון צריך להכניס לזה, כמו שעשינו בכריית חול.

<דלית דרור: יש עבירות סביבתיות שהוגדרו כעבירות מקור.

מירי רגב: בגלל שהשר אומר שזאת עבריינות סביבתית וזה נושא בעייתי אתם תישארו על זה לבד .

מירי רגב: זה נושא כלכלי אמיתי.

מירי רגב: צריך לראות איך מכניסים את זה.

מירי רגב: נכניס את זה לחוק עבירות הלבנת הון, נקדם את זה כמה שיותר מהר.

עמיר פרץ: אני רוצה להמשיך ולומר שבלי שום ספק הנושא הזה יקבל אצלנו טיפול.

עמיר פרץ: אמרתי טיפול מערכתי כולל.

מירי רגב: נקיים על זה דיון נקודתי, ספציפי.

עמיר פרץ: דרך אגב, העמדנו עכשיו קול קורא של סכום כסף די גדול כדי לסייע לאותם מתקנים שממחזרים ולא מצליחים למכור את חומרי המיחזור שלהם, כדי לסייע להם להחזיק מעמד, כפי שמתארים כאן.

עמיר פרץ: אנחנו מודעים לנושא.

עמיר פרץ: איננו מתכוונים להתעלם מכך .

עמיר פרץ: בכל מה שקשור לתכנית שקיות הניילון.

עמיר פרץ: תכנית שקיות הניילון היא דבר מקיף, היא לא דבר שקשור רק לשקיות.

עמיר פרץ: היא עניין של שינוי תודעה שלמה, תרבות שלמה, גישה.

עמיר פרץ: אין לי ספק שדרך אותה שקית יהיו שינויים בתוך המשפחה, יהיו שינויים בסביבה כולה.

עמיר פרץ: רק לסבר את האוזן, לא מדובר פה במספרים קטנים.

עמיר פרץ: מדובר פה במספרים שמדינת ישראל צורכת, אזרחי ישראל צורכים.

עמיר פרץ: שאלתי כמה פעמים חברי כנסת.

עמיר פרץ: חבר הכנסת הכי אמיץ אמר לי 150 מיליון.

באסל גטאס: עשרות מיליונים.

עמיר פרץ: מדובר בקרוב לשני מיליארד שקיות.

עמיר פרץ: 90% הולכים להטמנה.

עמיר פרץ: רק 10% מצליחים להגיע למיחזור.

עמיר פרץ: כל אחד שיספור כמה שקיות יש לו בבית וינסה לעשות את המכפלות.

עמיר פרץ: הוא יראה שהמספר לא כל כך דמיוני.

עמיר פרץ: הכוונה שלנו היא ללכת לתכנית בכמה שלבים.

עמיר פרץ: אנחנו בתהליך סופי להגיע להסכמות עם הרשתות.

עמיר פרץ: אנחנו בדקנו.

עמיר פרץ: העלות שלהן למימון אותן שקיות שמחלקים חינם הוא כ-80 מיליון שקל.

עמיר פרץ: אנחנו דורשים מהן שהכסף הזה ישוחלף בייצוא שקיות רב פעמיות, שקיות של סלים, לפי ההנחיה שלנו.

עמיר פרץ: הסלים האלה יונפקו לכל המשפחות בחינם בשלב ראשון.

עמיר פרץ: אנחנו נכנסים עכשיו לתהליך של מכרז על הקופונים לאזרחים, כי אחרת אזרח יגיע לרשת מסוימת ויגידו לו שאין.

עמיר פרץ: לכל אזרח יהיו מספר קופונים שהוא יוכל להשתמש בכל רשת שהוא יגיע אליה.

עמיר פרץ: הוא יבחר לאיזה רשת הוא נכנס.

עמיר פרץ: כל רשת תהיה מחויבת לכבד את אותם קופונים.

מירי רגב: לתת לו שקית בתמורה.

מירי רגב: שקית רב תכליתית.

עמיר פרץ: מכמה סוגים.

עמיר פרץ: יהיו פה דברים מאוד מאוד חשובים ומאוד יפים.

עמיר פרץ: סיימנו את הליך הבדיקה של המשרדים, דלית?

עמיר פרץ: סיימנו את תהליך ההפצה בקרב המשרדים?

<דלית דרור: הופץ תזכיר חוק.

<דלית דרור: עוד לא הושלמו 21 הימים להערות.

מירי רגב: זה צריך להגיע בתזכיר חוק?

<דלית דרור: זה עניין של כמה ימים.

<תומר רוזנר: פרסמו תזכיר.

מירי רגב: מתי?

<דלית דרור: בעוד פחות משבוע מסתיימים 21 הימים.

מירי רגב: אני מזכירה לכם שהמושב הזה מסתיים בסוף יולי.

מירי רגב: אם רוצים לבוא עם איזו בשורה בנושא השקיות לאזרחי המדינה חוץ מאשר חופי הים בקיץ, כדאי להביא את זה כמה שיותר מהר לוועדה.

מירי רגב: אנחנו חוזרים בנובמבר.

עמיר פרץ: החוק קובע שאסור יהיה לחלק שקיות בחינם.

עמיר פרץ: זה יגרום לירידה בצריכת השקיות.

מירי רגב: בחוק אתה מביא את העניין של השקית הרב תכליתית ואת הקופונים.

מירי רגב: הכל זה קשור בחוק.

מירי רגב: זה בא כחבילה אחת.

<דוד לפלר: זה לא רק מקל.

מירי רגב: זה גם גזר.

עמיר פרץ: החוק יקבע שהשקית תעלה כ-60 אגורות.

עמיר פרץ: העלות שלה מסתובבת פחות או יותר סביב 10 אגורות, כאשר 50 אגורות ילכו לקרן לנושאים סביבתיים שתשרת בעיקר נושאים שיוגדרו סביב - -

מירי רגב: ו-10 אגורות?

עמיר פרץ: 10 אגורות זו העלות שנשארת אצל היצרן.

עמיר פרץ: 50 אגורות כולל מע"מ – היה על זה ויכוח מאוד קשה - ילכו לטובת הקרן שאני מקווה שתהיה קרן קטנה.

עמיר פרץ: אני מקווה שיצטרכו כמה שפחות שקיות.

עמיר פרץ: כל הכסף שיגיע לשם יהיה לטובת נושאים סביבתיים, כפי שיגודרו על ידי הנהלת הקרן והגורמים המקצועיים.

עמיר פרץ: הדבר הנוסף שאני רוצה להתייחס אליו הוא הנושא של תכנית המיעוטים.

עמיר פרץ: עשינו שם מהפיכה יוצאת מן הכלל.

עמיר פרץ: התחלנו בכך שהבדואים קיבלו סכום ראשוני של 42 מיליון שקל.

עמיר פרץ: הוספנו סכום נוסף בשיתוף פעולה של גורמים אחרים.

עמיר פרץ: בתחילת השנה זה עמד סביב 50 מיליון.

עמיר פרץ: לפני שלושה שבועות אישרנו תוספת של 42 מיליון רק למגזר הבדואי.

עמיר פרץ: אני לא מדבר על תכנית המיעוטים הכוללת.

באסל גטאס: לממן מה?

עמיר פרץ: לממן תכנית מא' עד ת' בכל מה שקשור להגנת הסביבה.

עמיר פרץ: זה כולל לבנות להם מערך פינוי אשפה שאין להם, לבנות להם את כל פריסת מתקני האצירה למיניהם.

עמיר פרץ: באום בטין, בניגוד לכל המגזרים בארץ, לא הסכמתי בשום פנים ואופן שיסתפקו במתקני אצירה רגילים שיש אצלך או יש במקום אחר.

עמיר פרץ: הולכים לשים שם במתקני אצירה קרוב לשני מיליון שקל.

עמיר פרץ: יהיו שם את הפחים המוטמנים היפים ביותר והיקרים ביותר שיש בשוק.

עמיר פרץ: ראשי הישוב אמרו לי שבגלל שאנחנו נותנים להם את האיכות הכי טובה הם ידעו לשמור על זה.

עמיר פרץ: האשימו בעבר את המגזרים שלא חשוב מה תיתן להם, ממילא הכל ילך לטמיון.

עמיר פרץ: שליש מהכסף הולך לחינוך ולהסברה, שליש מהכסף ילך לנושאים כמו הפרויקט החדשני שאנחנו הולכים לעשות באחד מהכפרים, שזה להכניס מתקנים למשפחות.

מירי רגב: באיזה כפר אתם מתחילים את הניסוי?

עמיר פרץ: בקסר א-סיר ואום-בטין.

עמיר פרץ: אלה שני כפרים שהולכים למודל.

עמיר פרץ: אנחנו הולכים לשים שם - -

באסל גטאס: הם לא מוכרים.

מירי רגב: אני לא נגד לטפל בלא מוכרים, אבל אני גם בעד לטפל באיו"ש.

באסל גטאס: לפני 5 שנים הם לא היו מוכרים.

באסל גטאס: עכשיו הם מוכרים.

מירי רגב: אז מה אתה רוצה?

מירי רגב: התקדמנו ב-5 השנים האחרונות.

באסל גטאס: אני מפחד שתיקחי מהם את ההכרה.

מירי רגב: לא, מה פתאום.

מירי רגב: אני רק רוצה להביא הכרה גם לאיו"ש, שעמיר פרץ יטפל באיו"ש באותה אינטנסיביות שבה הוא מטפל במיעוטים.

מירי רגב: אז אני אהיה מרוצה.

עמיר פרץ: אנחנו הולכים להכניס שם מתקן משפחתי שהמשפחה תוכל להשתמש בו בפסולת אורגנית לייצור גז ביתי.

עמיר פרץ: אם נצליח בעניין הזה, זה יהיה מסר.

עמיר פרץ: אולי זה ישמש גם חלק גדול מהפרויקטים החברתיים לסייע לאוכלוסיות חלשות.

עמיר פרץ: זה משיג שני הישגים.

עמיר פרץ: אחד, זה נותן אינסנטיב מאוד מאוד חזק לא להשליך פסולת.

עמיר פרץ: שניים, זה מסייע לכלכלת המשפחה.

עמיר פרץ: אני מאוד מקווה שנוכל להזמין אתכם בתוך פרק זמן קצר לראות את הדבר.

עמיר פרץ: דרך אגב, הגיעו לפה אורחים מכמה מהאזורים העניים ביותר בעולם, כמו האיטי, הרפובליקה הדומיניקנית.

עמיר פרץ: סיפרנו להם על המתקן הזה.

עמיר פרץ: הם אמרו לנו: שמע, אולי זו הדרך שלנו להציל חלק גדול מהאנשים שם.

עמיר פרץ: זה פטנט ישראלי.

עמיר פרץ: זאת טכנולוגיה ישראלית.

עמיר פרץ: ברגע שיותקנו המתקנים הראשונים אני אשמח שהוועדה תבוא לשם לסיור.

עמיר פרץ: הדבר הנוסף שאנחנו עושים שם זה לטפל בנחלים מסביב.

עמיר פרץ: התכנית היא תכנית מקיפה.

עמיר פרץ: בשאר יישובי המיעוטים הקצנו 101 מיליון שקל, פרט ל-90 מיליון שקל שתיארתי עכשיו, ל-31 ישובים.

עמיר פרץ: בתוך חודש אנחנו הולכים להוסיף לתוכם שני ישובים דרוזים.

עמיר פרץ: בתוך חודש אנחנו הולכים להוסיף עוד כ-30 ישובים בסכום נוסף של כ-70 עד 100 מיליון שקל.

מירי רגב: הישובים הדרוזים פנו אלי על כך שהם לא נכנסו לפרויקט.

עמיר פרץ: הם קיבלו שניים.

עמיר פרץ: דליה ועוספיא נכנסו.

עמיר פרץ: שאר הישובים הדרוזים, לא כולם, מתוכננים להיכנס בשלב הבא שמתקיים.

מירי רגב: המנכ"ל, תעביר לנו מסמך מסודר של כל הישובים.

עמיר פרץ: בתוך חודש נאשר את זה.

עמיר פרץ: הדבר האחרון שהתייחסת אליו זה העניין של החופים.

עמיר פרץ: אני חושב שהמסר שלך הוא מסר חשוב.

עמיר פרץ: אנחנו עוסקים בזה ולוקחים את זה במלוא הרצינות.

עמיר פרץ: הצלחנו לפתוח שני חופים שהיו סגורים, מגודרים ולא הייתה אליהם גישה לאזרחים בכנרת, כל זה חרף כל הקשיים, הוויכוחים והדיונים.

מירי רגב: חלק מסובב כנרת?

עמיר פרץ: כן.

מירי רגב: מהחבר'ה של ורדי?

מירי רגב: אתם מדברים על החופים של ורדי?

<דוד לפלר: כן.

<דוד לפלר: דגניה ומקורות.

עמיר פרץ: מקורות ועין גב.

<דוד לפלר: עין גב בעבודה.

מירי רגב: דגניה נפתח?

<דוד לפלר: דגניה נפתח.

מירי רגב: הם גובים תשלום עבור הכניסה?

<דוד לפלר: לא.

<קריאה: בדגניה החוף פתוח.

עמיר פרץ: הדבר האחרון שאנחנו הולכים לעשות זה לנסות ולשפר את המחירים גם בחופים שמנוהלים על ידי הרט"ג.

עמיר פרץ: יש לנו 4 חופים כאלה.

מירי רגב: שערורייה מה שקורה שם.

מירי רגב: כשאתה הולך לחוף האלמוגים באילת אתה משלם על שנורקל, על משקפת, על כניסה ועל כיסא 500 שקל למשפחה עם 4 ילדים, וזה עוד בלי שנכנסתי למים ובלי שקניתי אוכל.

מירי רגב: איזה מן דבר זה?

מירי רגב: מה, זה לעשירים בלבד?

מירי רגב: בתאילנד אתה צופה באלמוגים בחינם, מקסימום לוקח את ספינת הדייג שתיקח אותך לשם.

מירי רגב: כשאתה נכנס באילת אתה משלם המון כסף לכניסה.

מירי רגב: לא יכול להיות מצב כזה.

<שאול גולדשטיין: צריך להגיד שבאילת יש חוף בחינם.

<שאול גולדשטיין: העובדה היא שחלק גדול מהציבור מגיע אלינו ולא - -

מירי רגב: שאול, אתה יודע שאני מכבדת אותך.

מירי רגב: צריך לעשות שינוי בחופים המוכרזים האלה.

מירי רגב: לא יכול להיות שיהיה המחיר הזה.

עמיר פרץ: גברתי היושבת-ראש.

עמיר פרץ: אנחנו בדיונים עם הרט"ג .

עמיר פרץ: אני אשמח מאוד שהוועדה תסייע לקבל תקציבים נוספים כדי לתת הנחיה לפתוח את החופים ולתקצב אותם.

עמיר פרץ: אנחנו לא רוצים שהחופים בגלל חוסר תקצוב יהפכו למקומות של מטרד.

עמיר פרץ: אנחנו צריכים להשאיר לרט"ג ולגורמים ברשויות שמפעילים היום את החופים מספיק משאבים על מנת לשמור על החופים ברמה נאותה.

עמיר פרץ: קיבלתי החלטה להתחיל במהלך.

עמיר פרץ: בקיץ הקרוב כל ימי חמישי יהיו חופשיים.

עמיר פרץ: אנחנו כמשרד החלטנו על מבצע של חמישי חופשי ב-4 החופים שלהם.

עמיר פרץ: אנחנו הולכים לממן מתקציבנו ולהתחיל מהלך.

עמיר פרץ: שאול גולדשטיין קיבל ממני הנחיה להוזיל את המחירים בשמורות, להנגיש אותם.

עמיר פרץ: ההנגשה השתפרה באופן דרמטי בשנה האחרונה לנכים, לאוכלוסיות מיוחדות.

עמיר פרץ: יש הנגשה מקסימאלית עד לחוף כמעט, עד לשמורה.

עמיר פרץ: אני מקווה שהוועדה תצליח לגייס לנו משאבים.

עמיר פרץ: אין ספק שברגע שבו אני אתן הוראה לשאול גולדשטיין שמרגע זה אף אחד לא משלם שקל, זה יהיה אחד הרגעים המכוננים, החשובים ביותר בהחזרת הטבע לידי האזרח.

מירי רגב: חד וחלק.

עמיר פרץ: מתקציבנו הדל החלטנו כרגע על הקצאה של כ-2.5 מיליון שקל כדי לגרום לכך שימי חמישי יהיו ימים חופשיים לכל אזרח.

עמיר פרץ: אני מאוד מקווה שהמגמה הזאת תלך ותגדל.

עמיר פרץ: כפי שאת מכירה מניסיונך, זה מתחיל ביום חמישי, כאשר בעוד כמה חודשים זה יהיה גם ברביעי.

עמיר פרץ: לאט לאט נגיע למצב שבכל השבוע - -

מירי רגב: אני בטוחה שלרט"ג לא חסר כסף.

עמיר פרץ: לא.

מירי רגב: לא נאסוף את הדמעות על הרט"ג.

עמיר פרץ: זה לא קק"ל.

עמיר פרץ: התבלבלת.

מירי רגב: אני לא מתבלבלת בין קק"ל לרט"ג.

מירי רגב: אני לא רוצה להרחיב.

מירי רגב: נפגשתי פעמיים עם שאול.

מירי רגב: בוועדה שתמר זנדברג עומדת בראשה, נמצא חבר הכנסת דוד אזולאי, שהיה יושב-ראש ועדת הפנים.

מירי רגב: הוא אמור להתעסק עם שני גורמים עיקריים בתוך ועדת המשנה.

מירי רגב: אחד, כל סובב כנרת.

מירי רגב: השני, כל הנושא של רט"ג.

מירי רגב: נראה את המלצות שהוא יביא לטובת העניין הזה.

עמיר פרץ: מכיוון שהרט"ג כפופה לשר להגנת הסביבה, נשמח שהוועדה שלך תבוא ותמליץ בפנינו מה עושים.

מירי רגב: חד וחלק.

עמיר פרץ: אנחנו לא רוצים ליצור מצב שבגלל ההנגשה השירות ייפגע.

עמיר פרץ: אם כבר נותנים שירות לאוכלוסייה חלשה, שיישארו ברמה הגבוהה ביותר, כפי שעשינו עם הבדואים וכפי שאנחנו עושים עם מגזרי המיעוטים שאנחנו מקצים מהתקציב הדל שלנו כמיטב יכולתנו.

מירי רגב: אני מברכת על זה.

עמיר פרץ: אנחנו מקווים להגדיל את זה.

עמיר פרץ: בוודאי שאנחנו זקוקים לסיוע של הוועדה.

עמיר פרץ: תודה רבה, עד כאן.

מירי רגב: אני רוצה להודות לך מאוד, השר.

מירי רגב: אני תמיד מופתעת מחדש.

עמיר פרץ: אני שמח שפתחת בכך שיש היום חובה בכל המשרדים – אני שמח שגם הארגונים מתנהגים כך – שכל דיון בנושא הגנת הסביבה יהיה לא רק דיון על צדק סביבתי אלא גם דיון על צדק חברתי.

עמיר פרץ: בכל דיון צריך להביא את ההשלכות של צדק חברתי, כיצד זה כולל את האוכלוסייה כולה.

באסל גטאס: צריך להגיע גם לצדק פוליטי.

באסל גטאס: בלי זה אי אפשר.

מירי רגב: הצדק הפוליטי הוא בזה שהכי טוב שתישארו באופוזיציה.

מירי רגב: זה הצדק הכי טוב שנעשה.

באסל גטאס: את חושבת שאפשר?

באסל גטאס: כל בעיה סביבתית היא בעיה פוליטית.

מירי רגב: זה נכון.

באסל גטאס: תראו מה קורה במי תהום, בנחלים.

מירי רגב: לא ייתכן שבשמורות הטבע יבקרו רק העשירים.

מירי רגב: צריך שגם החלשים יוכלו לבקר בשמורות הטבע.

מירי רגב: זה הדבר החשוב שאנחנו צריכים לעשות.

מירי רגב: כבוד השר, אני מודה לך.

מירי רגב: כל פעם שאתה מגיע לכאן לוועדה אני שמחה.

מירי רגב: אני שומעת את הנחישות שלך, את הדברים החדים.

מירי רגב: אתה לא בורח מדברים.

מירי רגב: אתה יודע במה אתה צריך לטפל.

מירי רגב: אתה אומר במה תטפל ובמה לא.

מירי רגב: נתת לנו תשובות ברורות.

מירי רגב: אני שמחה על כך.

מירי רגב: אני מודה לכך.

דוד צור: ברכותיי.

דוד צור: יש פה עשייה יוצאת מן הכלל.

דוד צור: קראתי בעיון את החוברת שפרסמתם.

דוד צור: אני רוצה לדבר על שתי סוגיות.

דוד צור: אחת, בנושא התחבורה הציבורית.

דוד צור: ראיתי את הדברים שאתם דוחפים.

דוד צור: כיושב-ראש ועדת המשנה בנושא של הבטיחות בדרכים אני רואה חשיבות גדולה מאוד לכל מה שאתם בממשלה יכולים לדחוף.

דוד צור: אנחנו בוועדת הכלכלה ובוועדת הפנים רוצים להגביר את השימוש בתחבורה ציבורית אפקטיבית שתוריד מהזיהום, מהעומסים ומהרבה מאוד השלכות.

דוד צור: אחת הסוגיות שלא מספיק דנים בה ומדברים בה היא כל סוגיית הכנסת הרכבים בגז או בחלופות הירוקות לנושא של תחבורה ציבורית.

דוד צור: נכון שזה שוכן לפתחם של משרדים נוספים – תחבורה ותשתיות, אבל אני חושב שהחיבור הזה חשוב מאוד גם בנושא של עידוד תעשיות לנושא של פליטת גזי חממה למעבר מהיר של גז, כי הפכנו להיות מעצמה אנרגטית עם עצמאות אנרגטית.

דוד צור: אני חושב שזה משהו שהמשרד יכול לדחוף בכל מקום שהוא יכול.

דוד צור: אני חייב להגיד שהיו לנו דיונים רבים בעניין התמ"א בנושא של המתקן הימי/ מתקן יבשתי באזור הצפון, באזור עמק חפר.

דוד צור: אני חושב שעמדת המשרד בעניין הזה צריכה להיות נחושה לגבי כך שעיקר הפעילות תיעשה בים.

דוד צור: היה דוח שחיכינו שיבוא בפני הוועדה.

דוד צור: הוא עוד לא הגיע.

דוד צור: לאיכות הסביבה היה say בדוח הזה לגבי הכדאיות של תשתיות הגז בים.

עמיר פרץ: אנחנו ברורים בעניין הזה.

דוד צור: אני יודע, שמעתי את העמדה שלכם.

דוד צור: מכיוון שזה גם לפתחם של משרד הפנים והתשתיות, אז הכל שם חשוב.

דוד צור: תודה רבה.

<משה פקמן: החברה להגנת הטבע חוגגת השנה 60 שנה לקיומה.

<משה פקמן: אנחנו ארגון של החברה האזרחית.

<משה פקמן: יש לי הרבה מה לומר.

<משה פקמן: אני מבקש לחדד את דבריי בשתי נקודות עיקריות.

<משה פקמן: אחת , לברך ולהודות על עשיית יו"ר הוועדה, על התמיכה שלה בהשבה של ארגוני הסביבה, הארגונים החברתיים, ארגוני הציבור לולנת"ע.

<משה פקמן: אני חושב שדמוקרטיה נאורה, דמוקרטיה משתפת, שלא מבינה את הערך שיש לנציגי חברה אזרחית בתוך תהליכים שמשפיעים על האזרח בהווה ובעתיד היא אינה דמוקרטיה.

<משה פקמן: רגע לפני שהתדרדרנו למדרון חלקלק אני חושב שבתמיכתכם ובעזרת

<משה פקמן: כם הצלחנו לעצור את התהליך הזה.

<משה פקמן: זה בהחלט ראוי להיאמר פה ובמקומות אחרים ברחבי הכנסת והממשלה.

<משה פקמן: החברה האזרחית פועלת, מתנדבת, תורמת ומעוניינת לעשות הרבה יותר בתוך התהליכים בהם היא שותפה.

<משה פקמן: דיברתם על פתיחת שמורות הטבע לכלל הציבור הישראלי.

<משה פקמן: צדק סביבתי הוא אכן בסיס הצדק החברתי.

<משה פקמן: אני חושב שאחרי הרבה שנים שבהן החברה להגנת הטבע אומרת את זה, מנסה לקדם את זה וגם אתם בכנסת ובממשלה מדברים על זה, הגיע הזמן לעשות מעשה.

<משה פקמן: לרשות הטבע והגנים יש משימות רבות, יש כסף רב.

<משה פקמן: כמי שיושב במליאת רשות הטבע והגנים אני יודע שהכסף הזה הולך למקומות נכונים.

<משה פקמן: סך כל הכנסות רשות הטבע והגנים מדמי כניסה הם כ-120 מיליון שקל.

<משה פקמן: הגיע הזמן לעשות מעשה ובהגדרת סדרי עדיפות חדשים שמתקיימים חדשות לבקרים בממשלה ובכנסת להקצות את הסכום הזה, כדי שלא יבוא רק מתקציבי המשרד להגנת הסביבה.

<משה פקמן: זה צריך להגיע מכל משרדי הממשלה, אולי גם מגופים אחרים.

<משה פקמן: מדברים על מיליארדים של כספי ציבור, כספים שנמצאים בקק"ל ואמורים לעבור לממשלה.

<משה פקמן: אפשר להעביר את הכסף הזה לפתיחת השמורות.

<משה פקמן: מדובר ב-120 מיליון שקל.

מירי רגב: הבנו את המסר.

תמר זנדברג: תודה, גברתי היושבת-ראש, קודם כל, זאת הזדמנות לברך את חבר הכנסת דב חנין ואת חבר הכנסת ניצן הורוביץ, שלא נמצא כאן, על קיום היום החשוב הזה, לברך את הוועדה שהפכה להיות ועדה סביבתית בכל הנושאים שהיא עוסקת בהם, החל מנושא החופים שציינו ועד נושאים אחרים, וכמובן את השר ששותף.

תמר זנדברג: אני אולי אנצל את ההזדמנות לומר שבאחד הדיונים כאן השבוע אמרנו שניכר כאן בוועדה ובמקומות אחרים, כמו במועצה הארצית לתכנון ובנייה ובמקומות אחרים, שאל מול לחצים אחרים בממשלה יש גיבוי ממך להבעת העמדה, לשמירה על העצמאות שלה.

תמר זנדברג: זאת מגמה שחשוב לציין אותה, שחשוב לחזק אותה, כי אנחנו נמצאים בתקופה שיש הרבה מאוד לחצים מכל הכיוונים.

תמר זנדברג: הנושא הראשון שאליו רציתי להתייחס הוא נושא משאבי הטבע.

תמר זנדברג: זה חוזר אלינו כאן הרבה בוועדה ובוועדות האחרות בנושא הגז והגז הטבעי, כמו המתקנים שחבר הכנסת צור ציין, וגם בנושאים אחרים.

תמר זנדברג: בנושא של הרפורמה במשק החשמל ההיבט הסביבתי נסוג, לצערנו, בניגוד להחלטת ממשלה שהייתה.

תמר זנדברג: מתקדמת רפורמה במשק החשמל.

תמר זנדברג: אני בטוחה שהשר מלווה אותה בהיבט החברתי החשוב ובהיבט הסביבתי שלא ניתק ממנו.

תמר זנדברג: הייתי שמחה לראות מעורבות מאוד מאוד אינטנסיבית של המשרד בנושאים האלה של משאבי הטבע המתקדמים.

תמר זנדברג: הנושא השני שחבר הכנסת צור קצת נגע בו זה נושא תחבורה.

תמר זנדברג: אני רוצה לציין לא רק בהקשר של מעבר לאנרגיות מתחדשות וכו', אלא גם במעבר לתחבורה ציבורית ותחבורה מקיימת באופן כללי.

תמר זנדברג: אני חושבת שהגיע הזמן לעלות מדרגה במעורבות של המשרד להגנת הסביבה בנושאים תכנוניים מובהקים שהם כיום נחלתו הבלעדית של משרד הפנים.

תמר זנדברג: יש סמנכ"לית בנושא שמחויבת.

תמר זנדברג: אני בטוחה שהמנכ"ל והשר ייכנסו לנושאים.

תמר זנדברג: הייתי שמחה לראות אמירה סביבתית בנושא התכנוני של מיקום תחנות רכבת, תכנון שבילי אופניים, תכנון נגישות למוסדות ציבור וכו' בהליכה ברגל, אמירה סביבתית חברתית ברורה בנושא הזה.

תמר זנדברג: שמענו את השר בנושא שעולה היום במועצה הארצית לגבי עשרת היישובים במבואות ערד בהיבט הסביבתי, בהיבט החברתי של ריקון הערים הקיימות, חיזוק הנגב והגליל וכו'.

תמר זנדברג: הנושא האחרון הוא חוק צער בעלי חיים.

תמר זנדברג: אנחנו, חברי הכנסת, שותפים של המשרד בניסיון להעביר את האכיפה של חוק צער בעלי חיים ממשרד החקלאות למשרד להגנת הסביבה.

תמר זנדברג: יכול להיות שגם הוועדה צריכה לטפל בזה במקום ועדת החינוך או ועדות אחרות.

תמר זנדברג: אולי דרך הנושא של הגנת הסביבה אפשר לטפל בזה.

תמר זנדברג: אני חושבת שהגיע הזמן.

תמר זנדברג: יש נושאים שנמצאים הרבה על סדר היום ומגיע הרגע שנכון למנף אותם.

תמר זנדברג: זה הרגע.

תמר זנדברג: השר יודע ומחויב לזה.

מירי רגב: הוא עושה את זה דרך המשרד.

באסל גטאס: אני מצטרף למחמאות לשר ולמשרד.

באסל גטאס: אני זוכר את המשרד עוד לפני היווסדו וכאשר הוא נוסד, איך הוא תמיד היה המשרד האחרון שחושקים בו עם התקציב הכי דל שיש.

באסל גטאס: אני לא יודע אם מבחינת התקציב השתנו הדברים, אבל מבחינת מעמד אני בטוח שהמשרד השתדרג.

באסל גטאס: עכשיו, כשאתה בראשותו, אני מקווה שמבחינת השפעה, מבחינת חשיבות המשרד יקבל את המעמד הראוי לו.

באסל גטאס: אני מקווה שגם מבחינת תקציבים.

באסל גטאס: לא נוכל להגיד שהסביבה מטופלת עד שלא יהיו התקציבים ראויים ואחוז מתוך תקציב המדינה יהיה מוקדש לעניין כמו במשרד רגיל וכמו באחד המשרדים החברתיים המובילים.

באסל גטאס: אתמול בדיונים על החוק לגבי האכלה בכוח לאסירים שובתי רעב השתמשנו בהגדרה מעולם הרפואה שאני רוצה לאמץ לעולם הסביבה.

באסל גטאס: ההגדרה הזאת אומרת לא להזיק.

באסל גטאס: אני חושב שכל העולם בנושא של הטיפול בנושאי סביבה צריך לאמץ את האמירה הזאת.

באסל גטאס: אם אנחנו מצליחים לא להזיק לסביבה, עשינו 50% מהעבודה, אם לא יותר.

באסל גטאס: אני חושב שאולי בקמפיינים של המשרד של חינוך לסביבה זאת צריכה להיות הכותרת.

באסל גטאס: כל מה שעושים בנושא חקיקה, בנושאים של חינוך, אפילו בנושאים של תקציבים, אם אתה מקדיש ומשקיע ומצד שני אתה לא יכול לאכוף, מה עשינו?

באסל גטאס: האכיפה הסביבתית בישראל לא השתפרה.

באסל גטאס: אני לוקח את העניין של המזבלות הפתוחות בגליל.

באסל גטאס: תראו מה קורה בגליל.

מירי רגב: רק בגליל?

באסל גטאס: לפני 30 שנה לא היה המצב הזה.

באסל גטאס: זה אומר שהמצב מתדרדר מבחינת אכיפה.

באסל גטאס: יזמתי מהלך של הליכה לבג"ץ כנגד 25 מזבלות פתוחות בגליל לפני 10 שנים.

באסל גטאס: לצערי הרב, הבג"ץ נדחה כי הוא היה כללי מידי, אמרו שצריך לתבוע מזבלה מזבלה או רשות רשות.

באסל גטאס: הנושא האחרון הוא צדק סביבתי.

באסל גטאס: משתמשים בצדק סביבתי במדינה הזאת, בישראל, רק בפן אחד מאז שהמושג הזה הגיע מארצות הברית.

באסל גטאס: יש רק צד אחד למטבע.

באסל גטאס: אומרים שמכיוון שהפריפריה סובלת מעצם היותה חלשה אז תעשייה מזהמת מגיעה לשם, יש שם את הנושא של הזיהום.

באסל גטאס: יש עוד צד.

באסל גטאס: אני הולך לדבר עליו היום בהצעה לסדר בכנסת.

באסל גטאס: זה הצד שאני חושב שהארגונים צריכים להבין, לא לעבור עליו לסדר היום.

באסל גטאס: זה צד של שימוש בתכנון סביבתי כאמצעי הפליה או כאמצעי הדרה.

באסל גטאס: זה קורה במיוחד בעניין תכנון תכניות אב ותכנון אזורי, מחוזי, ארצי בכדי למנוע את מה שקורה בעוספיא ודליה בנושא שמורות טבע או אזורים פתוחים.

באסל גטאס: דווקא מכריזים על אזור ירוק או אזור חורש טבעי כשלא רוצים שנצרת תתפתח או דליה או עוספיא יתפתחו.

באסל גטאס: זה נושא רגיש.

באסל גטאס: כתבתי על זה הרבה מאמרים בעבר.

באסל גטאס: למי שחרד לסביבה אסור להגיע למצב שהוא יסכים לשימוש ב"אמצעים סביבתיים" בכדי להדיר אנשים או בכדי למנוע התפתחות.

דוד אזולאי: גברתי היושבת-,ראש, אדוני השר, אדוני המנכ"ל, אני רוצה לברך על היוזמה של יום הסביבה את חברי, חבר הכנסת דב חנין.

דוד אזולאי: אני רוצה לברך אותך, אדוני השר.

דוד אזולאי: אני יודע שנכנסת לבריכה הזאת מהר.

דוד אזולאי: למדת לשחות.

דוד אזולאי: על כך אתה ראוי להערכה ולברכה.

דוד אזולאי: אני מאחל לך שתמשיך בהצלחה בתפקיד הזה, כי אני חושב שבשנה האחרונה נעשה איזה שהוא שינוי.

דוד אזולאי: אדוני השר, אני רוצה לגעת בשתי נקודות.

דוד אזולאי: נקודה ראשונה היא הישובים החרדים במדינת ישראל.

דוד אזולאי: הציבור החרדי צמא לשיתוף פעולה, רוצה לשתף פעולה, מודע לנושא של הסביבה.

דוד אזולאי: אני יכול להפנות אותך לכמה ישובים קטנים שאכן השתלבו בפרויקט.

דוד אזולאי: יש לי הרושם שהממשלה, במסגרת הפגיעה הממוקדת שלה בציבור החרדי - -אני לא אומר את זה עליך, כי אני מכיר אותך ויודע שאתה לא תעשה את הדברים האלה.

דוד אזולאי: אני פונה אליך ומבקש ממך להתמקד במובן החיובי בישובים החרדים.

דוד אזולאי: הנקודה השנייה שאני רוצה להעלות היא בנוגע לכך שהכל מתחיל ונגמר בחינוך.

דוד אזולאי: לשמחתנו הרבה, בכל בית יש ילדים ונכדים.

דוד אזולאי: הם השליחים והשגרירים הטובים ביותר לכל דבר.

דוד אזולאי: אולי בעניין הזה עושים, אבל לא מספיק.

דוד אזולאי: פה צריך לשתף את התלמידים.

דוד אזולאי: ככל שנביא את זה לתוך בתי הספר, נביא למודעות בתוך בתי הספר אצל התלמידים, אין לי ספק מה תהיינה התוצאות.

דוד אזולאי: אני אומר את זה כאיש חינוך בעברי.

דוד אזולאי: כשרציתי להעביר מסרים להורים עשיתי את זה דרך התלמידים.

דוד אזולאי: אני חייב להגיד שהתוצאות תמיד היו חיוביות.

דוד אזולאי: אדוני השר, אני מציע לך להשתמש בתלמידים היקרים שלנו, כי הם יכולים לעשות ולהעביר מסרים.

עמיר פרץ: גברתי היושבת-ראש, בקיצור, כי כל שאלה שהעלו פה היא עולם ומלואו.

עמיר פרץ: אני אתחיל עם חבר הכנסת צור.

עמיר פרץ: אין ספק שנושא הרכב הוא נושא משמעותי מאוד.

עמיר פרץ: בניגוד לרושם שעושה תחנת הכוח שמוציאה תימרות עשן, רוב זיהום האוויר במדינת ישראל בא מתחבורה, מרכב.

עמיר פרץ: צריך לעשות מעשה.

עמיר פרץ: אנחנו מתחילים עכשיו פיילוט בירושלים, לראות איך אנחנו מטפלים בתחבורה ציבורית במתכונת של לקבוע כללים.

עמיר פרץ: יחד עם זאת, תזכור דבר אחד.

עמיר פרץ: במאבק שלנו על היקף הגז שיישאר לצריכה המקומית הטענה המרכזית שלי, שהפכה את ההחלטה ממצב של 60% יצוא ו-40% מקומי ל60% מקומי ו-40% יצוא, היא שענף התחבורה לא בעניין.

עמיר פרץ: לענף התחבורה יש היום פחות אופק עתידי.

עמיר פרץ: במסגרת חוק אוויר נקי אנחנו הולכים בימים הקרובים, בשבועות הקרובים להוציא פעם ראשונה 30 צווים ל-30 חברות תחבורה כדי לקבוע להם כללים מה הם צריכים להכניס לתוך ההפעלה של התחבורה שלהם כדי לשפר את המצב.

עמיר פרץ: אני תומך בזה שאוטובוסים ותחבורה כבדה יותר יעברו כמה שיותר מהר לעניין של שימוש בגז.

עמיר פרץ: יש כרגע התנגדות של המשטרה בגלל עניינים ביטחוניים.

עמיר פרץ: הם טוענים שיכול להיות פיגוע.

עמיר פרץ: היה ניסוי לפני מספר ימים במשרד התחבורה.

עמיר פרץ: משרד התחבורה מוביל את הניסויים האלה.

עמיר פרץ: אני מקווה שהניסויים האלה יצליחו ומהר מאוד נראה אוטובוסים ומשאיות נכנסים לשימוש בגז.

עמיר פרץ: אין ספק שזאת מהפיכה בפני עצמה.

עמיר פרץ: העלתה פה תמר הרבה מאוד נושאים.

עמיר פרץ: אין כמעט תחום שהיא לא נגעה בו.

עמיר פרץ: השאלה הזאת של העברת צב"ח היא שאלה עקרונית, היא שאלה של כן אינטרסים, לא אינטרסים.

עמיר פרץ: לשמחתי, גם ראש הממשלה תומך בעמדתנו.

עמיר פרץ: הוא הביע את עמדתו בצורה פומבית.

מירי רגב: אנחנו נעביר מכתב מסודר.

עמיר פרץ: היועץ המשפטי לממשלה עוסק בעניין.

עמיר פרץ: יש ועדה מיוחדת שהוקמה, לפי דרישתנו, בראשותו של מנכ"ל משרד ראש הממשלה, הראל לוקר.

עמיר פרץ: אני מקווה שהנושא הזה יקודם.

מירי רגב: מה לוח הזמנים?

עמיר פרץ: הוועדה יושבת.

תמר זנדברג: פעם אחת התכנסה הוועדה.

עמיר פרץ: פעמיים.

עמיר פרץ: משרד החקלאות מתנגד.

עמיר פרץ: אני אתייחס במשפט אחד לחבר הכנסת באסל.

עמיר פרץ: אני חושב שמה שאמרת נכון.

עמיר פרץ: הנזק הכי טוב הוא הנזק שלא נעשה.

עמיר פרץ: האנרגיה הטובה ביותר, כמו שאומרים אצלנו במשרד, זו האנרגיה שלא נצרכה.

עמיר פרץ: הסחורה הממוחזרת ביותר זאת הסחורה שלא נקנתה לשווא.

עמיר פרץ: יש את כל מסעי הקמפיינים שמאלצים אנשים לקנות.

עמיר פרץ: אנשים מוצאים את עצמם עם מלא סחורה בבית, כי הם נפלו קורבן לאגרסיביות של הצרכנות הבלתי נתפשת במדינת ישראל.

עמיר פרץ: אני רוצה שתדע שמה שאמרת לגבי הצורך לתת לאזורים פריפריאליים להתפתח מול הצרכים של הסביבה זה נושא רגיש.

עמיר פרץ: אנחנו לא אחת נוקטים עמדה לטובת אותה גישה של התחשבות.

עמיר פרץ: כפי שאתה יודע, מאשמים אותי בעמדות פוליטיות בכל הוויכוח על מוסדות הר הצופים.

עמיר פרץ: הבעתי את עמדתי על כך שצריך למצוא את האיזון הנכון ולהשאיר השתקפות נכונה למרחבי טבע בלתי רגילים, אבל לאפשר גם מקום לישובים להתפתח.

עמיר פרץ: כנ"ל נקטנו גם עמדה בעוספיא שבה חלק מהפארק ישנה את מעמדו ויוקצה לטובת הצרכים של הישוב.

עמיר פרץ: אנחנו מגלים תשובות ענייניות בכל נושא שאפשר.

עמיר פרץ: לגבי החרדים.

עמיר פרץ: דע לך, אני רואה בחרדים אוכלוסיית יעד חשובה ביותר.

עמיר פרץ: נקטתי עכשיו במהלך שאני מקווה שאני אצליח בו.

עמיר פרץ: הבאתי את ראשי החרדים, נפגשתי איתם כדי ללכת לטיפול בחשמל כשר.

עמיר פרץ: רוב האנשים במדינה לא יודעים מה זה חשמל כשר.

עמיר פרץ: -

דוד אזולאי: תעשה לי טובה, רק שלפיד לא ישמע אותך.

עמיר פרץ: להיפך.

דוד אזולאי: אתה בסדר עם זה?

עמיר פרץ: רוב האוכלוסייה החרדית צורכת במשך שישי שבת חשמל מגנרטורים כי החשמל של חברת חשמל לא כשר.

דוד אזולאי: חלק.

דוד אזולאי: בבני ברק.

עמיר פרץ: הרב עובדיה התיר לקהילה שלו לצרוך חשמל מחברת החשמל.

עמיר פרץ: מדובר באוכלוסייה מאוד גדולה מקרב הקהילות החרדיות האשכנזיות שלא צורכת חשמל מחברת החשמל בשישי שבת.

עמיר פרץ: היום אנחנו עושים פרויקט, כי מדובר בזיהום אוויר, בסכנות בטיחותיות, בפעולה ללא תקנים.

עמיר פרץ: זה פשוט דבר מדהים.

עמיר פרץ: כשנכנסים לזה לא מאמינים באיזה היקף מדובר.

עמיר פרץ: עכשיו אנחנו הולכים לנקוט בפעולה משותפת עם החרדים, להחליף את אותן תחנות כוח פיראטיות של גנרטורים במתקני אגירה של ייצור מיוחד על ידי סוללות שיחליפו את העניין.

עמיר פרץ: החשמל יהיה יותר זול.

עמיר פרץ: אנחנו נשקיע בזה את ההשקעה הראשונית כדי לסייע.

עמיר פרץ: תראה כמה אני פתוח לאוכלוסייה החרדית.

דוד אזולאי: רק שלא יקלקלו אותך.

עמיר פרץ: הייתי אתמול באלעד.

עמיר פרץ: פגשתי אותך שם באלעד בביקור אצל משפחת החטופים.

עמיר פרץ: קודם נפגשנו עם ראש העיר, מר פרוש הצעיר.

עמיר פרץ: הוא אמר לי שהוא מודה לי על כך שאני מאשר לו להקים פארק קופים באלעד.

עמיר פרץ: תאר לך כמה אני מאמין שהאוכלוסייה מחוברת לסביבה.

עמיר פרץ: אני אשמח לכל אתגר ולכל שיתוף פעולה שתציע לנו.

מירי רגב: עוד לא סיימנו את הדיון.

מירי רגב: השר צריך ללכת כי יש לו עוד שדולות.

מירי רגב: המנכ"ל נשאר.

מירי רגב: השר, אני מודה לך מאוד.

מירי רגב: נוציא את הסיכום על הדברים.

דוד אזולאי: הייתי רוצה לשמוע מהמנכ"ל מה קורה בשטח החינוך.

<לינור שגיא: אני מייצגת כאן את מרכז השלטון המקומי ואת פורום ה-15.

<לינור שגיא: אנחנו רוצים להתייחס בקצרה לנושא של הצעת החוק לטיפול בפסולת בניין.

<לינור שגיא: לא רק שאנחנו, שלטון מקומי, ובראשם ראשי ערים, תומכים בהצעת החוק, אלא אנחנו אלה שלפני 8 שנים יזמנו את המנגנון שיושב בבסיסה.

<לינור שגיא: הוא מנגנון מאוד מאוד פשוט.

<לינור שגיא: הוא נועד להסדיר ולרכז ביד אחת את כל הנושא של הטיפול והפינוי של פסולת בניין.

<לינור שגיא: זה אומר שהרשות המקומית מקבלת על עצמה את האחריות בנושא תמורת גביית אגרה.

<לינור שגיא: זה אמור היה להיות מנגנון מניעה פשוט שמעביר את המשקל מהמקום של אכיפה למקום של מניעה.

<לינור שגיא: אני חושבת שהעקרונות האלה עלו כאן לא מעט עכשיו.

<לינור שגיא: במקום זה מה שקורה הוא שבמשך 8 שנים מנסים להשתמש בהצעת החוק הזאת פשוט כגרדום לחפור בו כנגד הרשויות המקומיות.

<לינור שגיא: במקום לשמוח שיש כאן שיתוף פעולה ייחודי בין ארגונים, רשויות מקומיות וממשלה, לקחו את הצעת החוק והחליטו להפוך את פסולת הבניין לנושא החשוב ביותר שצריך לקדם בו - -

מירי רגב: נקיים על זה דיון נקודתי.

<שאול גולדשטיין: כמה נתונים כדי להבין איפה אנחנו נמצאים.

<שאול גולדשטיין: אנחנו מדברים על שמירת טבע מתוך שימור הסביבה.

<שאול גולדשטיין: ישראל זאת מדינה במערב שגדלה הכי מהר, למעלה מ-2% בשנה.

<שאול גולדשטיין: הצפיפות בישראל היום היא צפיפות כמו בהודו.

<שאול גולדשטיין: אם נוריד את הנגב, הצפיפות בישראל היא כמו בבנגלדש.

<שאול גולדשטיין: רק לסבר את האוזן לגבי שטחי האש של צה"ל והנזק לסביבה.

<שאול גולדשטיין: אנחנו כמובן בעד צה"ל.

<שאול גולדשטיין: אם בברית המועצות יש טנק אחד לאלף קילומטר מרובע, בארצות הברית 7.7 טנקים לקילומטר מרובע, בישראל יש 150 טנקים לאלף קילומטר מרובע.

<שאול גולדשטיין: זה רק כדי להבין את איומים על הטבע בישראל.

<שאול גולדשטיין: התפקיד שלנו, לפני שדנים בעלות החופים שלנו, הוא לשמור על הטבע כי אין מישהו אחר שישמור עליו.

<שאול גולדשטיין: מתוך מכלול האמצעים האלה אין לנו אמצעים.

<שאול גולדשטיין: נאמר פה מקודם שאנחנו ארגון עשיר.

<שאול גולדשטיין: אנחנו ארגון שמקבל שקל תמורת ביצוע של שקל.

<שאול גולדשטיין: אין לנו שום כסף נוסף.

<שאול גולדשטיין: אין לנו ארנונה, אין לנו הכנסות.

<שאול גולדשטיין: מתוך 550 האתרים שלנו 15 נושאים את עצמם.

<שאול גולדשטיין: הם נושאים את כל 550 האתרים.

<שאול גולדשטיין: חברת הכנסת, ידידתי מירי, אתמול הצוללנים שלנו בחוף שמורת האלמוגים, שהוא איננו חוף רחצה מוכרז, הוא חוף שמורת טבע שבא להראות את השונית היחידנית הצפונית ביותר שיש בעולם, תפסו 13 אנשים שנכנסו לים בצורה בלתי חוקית והוציאו אלמוגים.

<שאול גולדשטיין: זה נעשה על ידי צוללנים שלנו שנמצאים שם.

<שאול גולדשטיין: אין עוד חופי רחצה פרטיים וציבוריים שיש את השירות שאנחנו נותנים.

מירי רגב: הכל בסדר, אתה צודק, אבל המחיר בלתי סביר.

מירי רגב: דיברנו על זה.

מירי רגב: נדבר על זה בנפרד.

<שאול גולדשטיין: את הדבר הזה נביא ספציפית לוועדה.

<שאול גולדשטיין: אני אומר שלארגון שלנו חסרים תקציבים.

<שאול גולדשטיין: אנחנו לא יכולים לדאוג לכל השטחים הפתוחים, לאותן 550 שמורות.

<שאול גולדשטיין: אנחנו צריכים את התמיכה שלך לגיבוי תקציבי.

<צביקה דוד: אני פונה למנכ"ל, למרות שכבר הנושא הזה עלה מספר פעמים.

<צביקה דוד: בזמנו סוכם שתוקם ועדת חסמים.

<צביקה דוד: אנחנו רוצים להיות שותפים לעשייה ולתרום לעשייה.

<צביקה דוד: משום מה ועדת החסמים הזאת לא מתקיימת.

<צביקה דוד: אני מבקש בפורום הזה שהוועדה הזאת תימשך וישתתפו כל הגורמים שיכולים לתמוך ולעשות.

מירי רגב: נקיים על העניין הזה דיון.

<דוד לפלר: אני אדלג על כמה שקפים.

<דוד לפלר: צדק חברתי שווה צדק סביבתי.

<דוד לפלר: זה הדבר החשוב ביותר.

<דוד לפלר: דובר פחות על הנושא של הסיכון הגדול מזיהום אוויר וחומרים מסוכנים.

<דוד לפלר: ההיקף הכספי של עלות הנזקים הוא 18 מיליארד שקל.

<דוד לפלר: הפרויקט שאני רוצה להתעכב עליו הוא הפרויקט של מכל האמוניה.

<דוד לפלר: סיימנו את שלב ה-.

<דוד לפלר: PQ המיון המוקדם של החברות הבינלאומיות שמגישות הצעות להקמת מפעל האמוניה - -

מיכל רוזין: מתי המכל יעבור?

<דוד לפלר: המכל לא עובר, המכל מתחסל ומוקם מפעל לייצור אמוניה.

מירי רגב: מתי המכל מתחסל?

<דוד לפלר: המכל מתחסל כשיוקם המפעל.

<דוד לפלר: זה לפחות חצי מיליארד דולר פרויקט.

מירי רגב: השאלה מתי זה קורה.

<דוד לפלר: אנחנו מעריכים שבין שנתיים לשלוש.

<דוד לפלר: בהשקעות בסדר גדול כזה אנחנו לא לגמרי שולטים.

<דוד לפלר: עברנו כבר את השלב הראשון של המיון המוקדם.

<דוד לפלר: להפתעתנו הטובה יש 7 קבוצות ישראליות בינלאומיות שמעוניינות לבנות את המפעל הזה.

<דוד לפלר: זה פתח לתעשייה שלמה סביב האמוניה.

<דוד לפלר: לגבי מהפיכת הפסולת.

<דוד לפלר: דיברנו על זה הרבה.

<דוד לפלר: 80% מהפסולת מוטמנת.

<דוד לפלר: אנחנו בפיגור גדול אחרי העולם המערבי.

<דוד לפלר: אנחנו מנסים להדביק אותו באמצעות פעילות קרן הניקיון של הפרדה במקור והקמת מתקני תוצרת טיפול בפסולת.

<דוד לפלר: על הנושא של שקיות הניילון השר דיבר.

<דוד לפלר: קידום צמיחה ירוקה.

<דוד לפלר: עברה בממשלה לפני כחודש וחצי התכנית לרישוי ירוק, להאחדת רישויים סביבתיים על מנת להקל על התעשייה ולדאוג שהתעשייה תעשה בצורה יותר אפקטיבית את העמידה שלה בתקנים הסביבתיים.

<דוד לפלר: בנושא של בנייה ירוקה השר קצת נגע.

<דוד לפלר: זה נושא שמצד אחד מגן על הסביבה, ומצד שני יש בו כדאיות כלכלית מאוד גדולה.

<דוד לפלר: לאט לאט מפנימים את זה, כולל בפורום ה-15.

<דוד לפלר: אני חייב לציין שפורום ה-15 של הרשויות הגדולות בארץ הכניס את זה כתקן מחייב בפרויקטים של הבנייה בערים הגדולות.

מירי רגב: אני רוצה להודות לשר, למנכ"ל, לכל צוות משרדו הבכיר שהגיע והציג את הדברים בצורה ברורה.

מירי רגב: בהחלט מורגש שינוי.

מירי רגב: יש רצון לקדם דברים לטובת האזרח.

מירי רגב: אנחנו כוועדה נעשה את כל מה שניתן כדי לסייע.

מירי רגב: אני מבקשת שנקיים דיון ספציפי בכל סוגית פסולת הבנייה.

מירי רגב: אני מבקשת לקבל התייחסות מסודרת לקראת הדיון של המשרד לגבי הסוגיה של החקיקה, לגבי ההמלצה שלכם לסוגיה שדיבר עליה היועץ המשפטי לוועדה של להכניס את הסוגיה של פסולת בנייה להלבנת הון, בדיוק כמו שעשינו בנושא הקודם, ולגבי הנושא של ה-30% שדיבר עליו השר.

מירי רגב: איך מקדמים חקיקה בעניין הזה, כולל חוק?

מירי רגב: אני רוצה להבין איפה החוק של העיריות נתקע.

מירי רגב: של מי הייתה הבעיה?

מירי רגב: של משרד הפנים?

מירי רגב: של השלטון המקומי?

מירי רגב: שלכם?

<דלית דרור: משרד הפנים.

מירי רגב: נבוא לפה, נביא את כל הגורמים.

מירי רגב: אני רוצה לשמוע את עמדת כלל הגורמים.

מירי רגב: אני מקווה שנקיים דיון עוד במושב הזה.

מירי רגב: אם אתם רוצים להביא את הבשורה של שקיות הניילון, תביאו את החקיקה לכאן מהר, משום ששבוע לפני סיום המושב אין חקיקה.

מירי רגב: אני לא אעמוד בלחץ של מהיום להיום חקיקה.

מירי רגב: אם לא תביאו את זה היום, זה יהיה רק במושב הבא.

מירי רגב: להחלטתכם.

מירי רגב: אם אתם פועלים בעניין, תביאו את זה כמה שיותר מהר כדי שנסיים את זה.

מירי רגב: בעניין מגזר המיעוטים שמעתי את מה שאמר השר.

מירי רגב: אני מדגישה שצריך להכניס את המגזר הדרוזי לתוך הטיפול, לא רק את המגזר הערבי.

מירי רגב: הוא פנה אלינו וביקש שגם הוא יקבל את מה שנדרש.

מירי רגב: אנחנו נקיים דיון עם המגזר הדרוזי בראשותו של השר.

מירי רגב: אני הבטחתי להם.

מירי רגב: עשינו דיון בעניין הזה עם שר הפנים.

מירי רגב: אנחנו נקיים דיון גם עם השר להגנת הסביבה, כדי לראות איך אנחנו מקדמים סוגיות במגזר הדרוזי.

מירי רגב: בנושא הרת"ג דיברנו.

מירי רגב: ועדת המשנה בראשותה של תמר זנדברג תטפל בנושא הזה.

מירי רגב: אמרתי לתמר שאני חושבת שנכון שדוד אזולאי יתעסק בשני נושאים נקודתיים, שזה הרת"ג והנושא של סובב כנרת.

מירי רגב: זאת החלטה שלהם בצוות המשנה מה הם יעשו.

מירי רגב: תטפלו בנושא הרת"ג.

מירי רגב: לא יכול להיות שלשמורות טבע ייכנסו רק אנשים עשירים.

מירי רגב: לא יכול להיות שלחוף אלמוגים אני צריכה לשלם 500 שקלים, אני צריכה לקנות את כל הציוד כדי לצלול.

מירי רגב: זה דבר שלא יעלה על הדעת.

מירי רגב: כשר חברתי צריך לדאוג שגם אנשים חלשים יוכלו להיכנס לשמורות הטבע.

מירי רגב: צריך להחליט איך עושים את זה.

מירי רגב: אני מברכת על חמישי חופשי.

מירי רגב: אני חושבת שזה נכון, שזה חשוב.

מירי רגב: צריך לפרסם את זה דרך העיריות, דרך השלטון המקומי, דרך האתר שלנו.

מירי רגב: אנחנו צריכים להתחבר לאתר שלכם.

דוד אזולאי: למה אתם לא עושים את זה בשישי?

מירי רגב: בשישי עדיף.

דוד אזולאי: מדובר באנשים שעובדים.

דוד אזולאי: אולי המגמה שלכם היא שלא יבואו הרבה אנשים.

<דוד לפלר: חמישי עד הערב.

דוד אזולאי: בשישי אנשים לא עובדים.

מירי רגב: זה נכון.

<דוד לפלר: היינו רוצים לתת את הכל חופשי.

<דוד לפלר: זה פשוט עניין תקציבי.

מירי רגב: אני מבקשת מהשר שישקול להעביר את חמישי לשישי.

מירי רגב: ביום שישי יש יותר אפשרות למשפחות שההורים לא עובדים לנסוע עם הילדים לשמורות הטבע, ל-4 חופי רחצה.

מירי רגב: אני חושבת שזה עדיף.

מירי רגב: ההחלטה הזאת מבורכת.

מירי רגב: אני מסכימה שהוועדה יכולה להיכנס לסוגיה של צער בעלי חיים בצורה יותר מאסיבית.

מירי רגב: נבדוק כיצד ניתן לעשות את זה.

מירי רגב: כפי שאמרתי, יש לנו סוגיות רבות לנושאים ירוקים וסביבתיים גם מאיו"ש.

מירי רגב: אנחנו נקבל החלטה, בעזרת השם, השבוע בכנסת על כך שכל הסוגיות של איו"ש יעברו לכל ועדות הכנסת.

מירי רגב: כך גם המשרד להגנת הסביבה יוכל לטפל ב-300 אלף האזרחים שהממשלות כולן שלחו אותם לגור שם.

מירי רגב: אני מודה לכולם.

מירי רגב: שיהיה לכולם יום סביבה שמח.

דוד אזולאי: ובשורות טובות.